Veiledning for registrering av elever som forfattere av manuskript som ønskes publisert i SPISS, og for selve innsendingen av manuskriptet.

Det er utarbeidet Veiledningshefter for elever og lærere som ønsker å publisere i SPISS. Heftene finnes på http://www.naturfagsenteret.no/c2107302/artikkel/vis.html?tid=2115752

**Registrering av elev som forfatter og fagkonsulent**:

Alle elever som er medforfattere på et manuskript som skal sendes inn til SPISS, skal først registrere seg i SPISS sitt publiseringssystem, Bergen Open Access Publishing (BOAP).

For å komme direkte inn på SPISS sin hjemmeside, benytt: <https://boap.uib.no/index.php/spiss>.

Trykk på «Logg inn»

Dersom du ikke har registrert deg med brukernavn og passord tidligere, trykk på »Har du ikke brukernavn? Registrer deg på dette nettstedet»

Fyll inn informasjon i tekstboksene som er merket med \*.

I boksen merket «Tilknyttet» oppgir du skolens navn

Under Biografiske opplysninger oppgi navn og email adresse på Faglæreren som er involvert.

Kryss av for Bekreftelse slik at du mottar ditt brukernavn og passord.

Fordi enhver som er forfatter på et manuskript som sendes til SPISS, antageligvis vil få i oppgave å vurdere et manuskript utarbeidet av elever på en annen skole, skal en krysse av både som forfatter og som Fagkonsulent nederst på registreringsformularet.

**Innsending av manuskript:**

Før du starter innsending av manuskript, gå inn på SPISS hjemmesiden , <https://boap.uib.no/index.php/spiss> og logg deg inn med brukernavn og passord.

Trykk på Informasjon «For forfattere» nede i høyre hjørne av skjermbildet. Trykk deretter på «Forfatterinstruksen» der du finner «sjekkliste for klargjøring av manuskript». Det er helt nødvendig at manuskriptet tilfredsstiller kravene i sjekklisten før det sendes inn.

Det er viktig at manuskriptet ikke inneholder forfatterens /forfatternes navn eller skoletilhørighet, fordi forfatter skal være anonym under fagfellevurderingen.

Ikke bruk tekstbokser i manuset.

Send bilder, tabeller og figurer som separate filer i det formatet de opprinnelig ble laget (excel, pdf osv.) slik at vi har dem i størst mulig oppløsning før vi implementerer dem i teksten. Det blir som regel dårlig oppløsning dersom de komprimeres og integreres i manuskriptet. Redaksjonen vil gjøre integreringen senere i prosessen. Gi filene navn tilsvarende det de er kalt i manuskriptet. Figurtekstene trenger kun være i manuskriptet.

Dersom flere er forfatter på samme manuskript, må dere bli enige om hvem som har status som førsteforfatter. Det er denne personen som må sende inn manuskriptet og det er denne personen som SPISS vil kommunisere med i publiseringsprosessen. Det er viktig at alle medforfattere blir registrert. Se Trinn 3 nedenfor.

Selve Innsending av manuskriptet starter med å trykke på «Min side». Deretter trykk på «Forfatter». En vil da komme inn på siden «Aktive manus».

Aktive manus siden vil vise en oversikt over status for eventuelle manus du har levert inn tidligere og som ennå ikke er under behandling (enten venter på å bli overført til en fagredaktør, eller er hos fagfelle til vurdering, eller er i publiseringsfasen). Når et manus er i publiseringsfasen har det fullført fagfelle og fagredaktør trinnet og er godkjent for publisering. Det resterende omfatter at manuset blir gjennomgått nøye både av forfatter og redaksjonen for å justere layout og fjerne eventuelle skrivefeil.

Under Arkiv vil du finne oversikt over tidligere avslåtte manuskripter og tidligere publiserte artikler forfatteren har hatt.

Trykk på «Klikk her» for å starte innsendingsprosessen.

Prosessen består av 5 trinn og en kan forflytte seg frem og tilbake mellom de ulike trinnene ved å trykke på det enkelte trinn. Husk å lagre før en går ut av et trinn.

Trinn 1 er en sjekkliste for å forsikre om at forfatteren forstår tidsskriftets innsendingsregler. Kommentarer til redaktøren er som regel ikke påkrevet.

Trinn 2: Her lastes manuskriptet opp og lagres.

Trinn 3: Her legges eventuelle medforfattere inn ved å trykke på «Legg til forfatter». Tittelen på manuskriptet legges inn. Sammendraget skal ha maks 500 ord. Se forfatter instruksen. Legg inn **no** på indeksering. Bidragsytere er som regel ikke aktuelt å fylle ut. Medforfattere skal ikke føres opp under Bidragsytere.

Trinn 4: som regel ikke aktuelt å fylle ut.

Trinn 5: Forfatter vil motta følgende email:

Takk for at du har sendt inn manuskriptet "Manustittel" til SPISS.

Gjennom det nettbaserte publiseringssystemet vårt vil du kunne følge manuskriptet på sin vei gjennom den redaksjonelle prosessen, ved å logge deg inn på tidsskriftets nettsted: <https://boap.uib.no/index.php/spiss/author/submission/880>

Ta kontakt med redaksjonen, hvis det er noe mer du vil vite. Takk for at du velger tidsskriftet vårt som kanal for å publisere arbeidet ditt.

Egil Olsen,Redaktør

[egil.olsen@naturfagsenteret .no](mailto:egil.olsen@naturfagsenteret%20.no)

mob.:90584693

SPISS